text: মুহাম্মদ ইউসুফ বান্নুরি (১৯০৮ - ১৯৭৭) একজন পাকিস্তানি ইসলামি পন্ডিত, জামিয়া উলুমুল ইসলামিয়ার প্রতিষ্ঠাতা এবং বেফাকুল মাদারিসিল আরাবিয়া পাকিস্তানের সাবেক সভাপতি এবং সহ-সভাপতি।
  
  শিক্ষা এবং কর্মজীবন 
  ইউসুফ বান্নুরি তাঁর পিতা ও মামার কাছ থেকে প্রাথমিক শিক্ষা পেয়েছিলেন। অতঃপর তিনি উচ্চতর ইসলামিক শিক্ষার জন্য ভারতের দারুল উলূম দেওবন্দে যান। জামিয়াহ ইসলামিয়া তালিমুদ্দিন, দাভেল থেকে তিনি আনোয়ার শাহ কাশ্মীরি ও শাব্বির আহমেদ উসমানির অধীনে দাওরায়ে হাদীস(মাস্টার্স)  সম্পন্ন করেন। জামিয়া ইসলামিয়া তালিমুদ্দীন দাভেলে “শায়খুল হাদীস” এবং দারুল উলুম টান্ডো, সিন্ধিতে “শায়খুত তাফসির” হিসেবে দায়িত্ব পালন করেন। তিনি ১৯৫৪ সালে জামিয়া উলুমুল ইসলামিয়া প্রতিষ্ঠা করেন।
  
  মৃত্যু 
  ১৯৭৭ সালের ১৩ ই অক্টোবর তিনি ইসলামাবাদে ইসলামী মুশওয়ারতী কাউন্সিলের সভায় যোগ দিয়েছিলেন। সেখানে তার স্বাস্থ্যের অবনতি ঘটে এবং সঙ্গে সঙ্গে তাঁকে সম্মিলিত সামরিক হাসপাতাল, রাওয়ালপিন্ডিতে নিয়ে যাওয়া হয়। শেষ নিঃশ্বাস ত্যাগের সময়, তিনি হাসপাতালে উপস্থিতদের  "আসসালামু আলাইকুম" বলে কালেমা তায়্যিবা পাঠ করেন এবং নিজেকে কিবলার দিকে ফিরিয়ে দেন। তাঁর লাশ করাচি নিয়ে আসা হয়। ডাঃ আবদুল হাই আরিফি জানাজার ইমামতি করেন এবং হাজার হাজার উলামা, ভক্ত, অনুসারী এবং শিক্ষার্থীদের মাঝে জামেয়া উলুমুল ইসলামিয়াতে তাঁকে দাফন করা হয়।
  
  উত্তরাধিকার 
  করাচির একটি আবাসিক এবং বাণিজ্যিক শহর, যার মূল নাম "নিউ টাউন"। বান্নুরির সম্মানে এটির নামকরণ করা হয় আল্লামা বান্নুরি টাউন ।
  
  তথ্যসূত্র 
  
  বিষয়শ্রেণী:১৯৭৭-এ মৃত্যু
  বিষয়শ্রেণী:১৯০৮-এ জন্ম
  বিষয়শ্রেণী:দারুল উলুম দেওবন্দের প্রাক্তন শিক্ষার্থী
  বিষয়শ্রেণী:পাকিস্তানি সুন্নি মুসলিম
  বিষয়শ্রেণী:পাকিস্তানি সুন্নি মুসলিম পণ্ডিত
  বিষয়শ্রেণী:২০শ শতাব্দীর ইসলামের মুসলিম পণ্ডিত
  বিষয়শ্রেণী:দেওবন্দি ব্যক্তি
  বিষয়শ্রেণী:সুন্নি উলামা
  বিষয়শ্রেণী:সুন্নি ইসলামের পণ্ডিত
  বিষয়শ্রেণী:হানাফি ফিকহ পণ্ডিত
  বিষয়শ্রেণী:পাকিস্তানি মুফতি
  বিষয়শ্রেণী:আলমি মজলিস তাহাফ্ফুজ খতমে নবুয়াত-এর আমির
title: মুহাম্মদ ইউসুফ বিন্নুরী